Fred Jones

Fred Jones on kuvitteellinen hahmo, joka on tullut tutuksi Scooby-Doo-televisiosarjoista ja -elokuvista. Joe Rubyn ja Ken Spearsin luoma hahmo teki ensi esiintymisensä vuonna 1969 animaatiosarjassa Scooby-Doo, Where Are You!.

 Hahmo 
Mysteerijengin johtajana tunnettu amatöörietsivä Freddie on älykäs, komea ja rohkea, kaikkea mitä ryhmän toinen miespuolinen jäsen Shaggy ei ole. Ensimmäisen sarjan jälkeen Freddien kiinnostuksen kohteena on usein ollut erilaiset urheilulajit muun muassa baseball.

Jenginsä johtajana hän yleensä kehittää kaikki ansat rikollisia varten, jotka ovat usein Rube Goldbergin tyylisiä. Shaggy ja Scooby-Doo kuitenkin pilaavat nämä ansat vahingossa. Ratkoessaan mysteereitä Fred usein käskee ryhmänsä hajaantumaan etsimään johtolankoja. Samalla hän usein sanoo tunnuslauseensa "Okay, Gang, Let's Split up and search for clues!". Hän yleensä valitsee Daphnen ja Velman mukaansa, kun taas Shaggy ja Scooby-Doo lähtevät kahdestaan etsimään johtolankoja. Joskus kaksikko saa seurakseen Velman.

1990-luvun jälkeisissä elokuvissa ja televisiosarjoissa Fredin vaatetusta on päivitetty enemmän nykyaikaan. Muun muassa hänen neulepuseronsa on sinivalkoraitainen, sekä aikaisemmin käyttämä merimiessolmio on lähes tyystin poistettu. Alkuperäinen asuste palautettiin takaisin 2010-luvulla ensimmäisen animaatiosarjan Scooby-Doo! Mystery Incorporatedin myötä.

 Sukulaiset 
 Skip ja Peggy Jones ovat Fredin vanhemmat, jotka tekivät ensiesiintymisensä vuonna 2006 elokuvassa Scooby-Doo: Merirosvoja, ohoi!. Tuolloin hahmon ääninä olivat Tim Conway ja Edie McClurg.
 Sarjassa Scooby-Doo! Mystery Incorporated Fredin isä on Crystal Coven pormestari Fred Jones Senior Fredin ollessa itse Junior.Scooby-Doo! Mystery Incorporated jakso 1 (2010) Viitattu 4.11.2025 Seniorin jäätyä ensimmäisen kauden viimeisessä jaksossa kiinni siitä, että on Crystal Coven Friikki -niminen hirviö, hän tunnustaa olevansa noin 20 vuotta aiemmin toimineen alkuperäisen Mysteeripoppoon katoamisen takana, mikä oli taustalla mysteerinä ensimmäisellä kaudella. Hän tunnustaa etsineensä erästä aarretta, ja Mysteeripoppoon erehdyttyä pyytämään häneltä apua juuri kyseisen aarteen mysteerissä, hän käyttää heitä hyväkseen, mutta Mysteeripoppoon älykkäin jäsen, papukaija professori Pericles, tajuaa hänen aikeensa kuitenkin ollen valmis pettämään tiiminsä ja tehden Seniorin kanssa sopimuksen, jonka tämä kuitenkin rikkoo, kiristää Mysteeripoppoon lähtemään Crystal Covesta lopullisesti ja lavastaa Periclesin heidän katoamiseensa, jolloin tämä joutuu eläinvankimielisairaalaan. Myöhemmin Mysteeripoppoon Brad Chiles yrittää palata Crystal Coveen. Tällöin hän oli mennyt naimisiin Mysteeripoppoon toisen jäsenen, Judy Reevesin, kanssa ja heillä oli poika. Senior kuitenkin estää hänen paluunsa ja ottaa heidän poikansa itselleen kasvattaen hänet Fred Jones Juniorina.

 Eddie Jones on Fredin setä, joka on The National Exaggerator tabloidi uutislehden julkaisija.

 Kreivi von Jones on Fredin toinen setä, joka asuu arkkuja valmistavan tehtaan lähellä sijaitsevassa linnassa. Hän omistaa oman museon.

 Karl on Fredin kolmas setä, joka pyörittää omaa juustokauppaa Wisconsinissa.

 Rakkauden kohteet 
 Daphne Blake on ollut Fredin yleisin rakkauselämän kohde. Hän on useimmiten esiintynyt ajoittain ylisuojelevasti tyttöä kohtaan ja ilmaisee huolestuneisuuttaan mikäli Daphne joutuu sieppaajan uhriksi.Scooby-Doo, Where Are You!

 Thorn on yksi The Hex Girls yhtyeen jäsenistä, jonka kanssa Fred ei ole seurustellut, mutta on ainut Daphnen ohella, joka on saanut hänet osittain ihastumaan, mutta erityisesti sanattomaksi. Fred tapasi ensimmäisen kerran Thornin elokuvassa Scooby-Doo ja noidan haamu. Myöhemmin Thorn on esiintynyt myös elokuvassa Scooby-Doo ja vampyyri, sekä animaatiosarjoissa Scooby-Doo ja Scooby-Doo! Mystery Incorporated.

 Lähteet 

Luokka:Scooby-Doo
Luokka:Piirroshahmot
Luokka:Kuvitteelliset etsivät